સન 1930 સુધી અંગ્રેજી ધો. 5 ( હાલના ધો-9 ) સુધી આ શાળામાં અભ્યાસ થયો. તે બાદ વિશેષ અબ્યાસાથે ભુજ રાજકોટ,અમદાવાદ કે મુંબઈની હાઈસ્કુલોમાં જવાનું જયાંની ખ્યાતનામ શાળાઓમાં વિદ્યાર્થીઓને વગર કસોટીએ પ્રવેશ મળતો જે માટે આચાર્યશ્રી અમૃતલાલ આર.ઢેબર અને શ્રી નારાણદાસ બી.પટેલ અને તેમના સ્ટાફના સભ્યશ્રીઓ ધન્યવાદને પાત્ર છે. અંગ્રેજી ધો. 5 સુધી અત્રે અભ્યાસ કરી સ્વ. શર્મા જમનાશંકર ભગવાનજી અમદાવાદની પ્રોપ્રાયટરી હાઈસ્કુલ માંથી સને 1914માં સૌથી પ્રથમ મેટ્રીક ( હાલની એસ.એસ.સી .) માં પાસ થયા તેની ખુશાલીમાં અત્રેની શાળામાં રજા જાહેર કરવામાં આવી.